Mikhail Bakunin

Mikhail Aleksandrovitch Bakunin  (russe: Михаил Александрович Бакунин; 30 de maio 1814 – 1 de julio 1876) esseva un revolutionario russe e anarchista qui nasceva in Premukhino, Russia.

 Prime annos 
Bakunin nasceva in le primavera de 1814 in un familia aristocratic in le village Premukhino, provincia Tver. Quando ille habeva 14 annos, ille iva a Sancte Petroburgo, ubi ille recipeva trainamento como soldato a le Academia Militar de Sancte Petroburgo. Ille finiva su studios in 1832, e in 1834 esseva commisionate un officiero junior in le Guardia imperial russe e esseva inviate a Minsk e Gardinas in Lithuania (nunc Bielorussia).

Iste estate, Bakunin misceva in un problema familial, prendente le latere de su soror in rebellion contra un matrimonio infelice. Quanquam su patre voleva que ille continua sive in le servicio militar, sive in le servicio civil, Bakunin abandonava ambes in 1835, e dirigeva su passos verso Moscova, sperante studiar ibi philosophia.

 Interesse re philosophia 
In Moscova, Bakunin jungeva un gruppo de studentes, e comenciava le studio systematic del philosophia idealista. Le gruppo esseva unificate circum le poeta Nikola Stankevich, «le coragiose pionero, que aperiva le pensata russe al vaste e fructuose metaphysica german». 

In initio le philosophia de Kant esseva central in su studios, ma secundo tempore, ille progressava a altere philosophos, como Schelling, Fichte e Hegel. 

Durante le autumno de 1835, Bakunin concipeva de fundar un circulo philosophic in su urbe natal. Ille pensava que illo velle provider un ambiente passional a juvene philosophos.

 Vita revolutionari 
Bakunin participava in le revolutiones de 1848, ma post le insuccesso ille comenciava habitar in Francia e Germania. Ibi ille esseva arrestate, imprisionate in le fortalessa Königstein e postea transferita a Austria, ubi ille esseva condemnate a morte, sed le punition non esseva executate; ille tamen esseva invitate a Russia, ubi ille esseva imprisionate dum alicun annos. Ille esseva invitate a Siberia in 1855, de ubi ille partiva per nave statounitese a un destination in Japon pro attinger Anglaterra in 1861. Depost iste data usque su morte, Bakunin dedicava se al propagation del ideas de anarchismo.

In le anno 1869 ille fondava le organisation « Alliantia Democratic e Social » e como le director del gruppo, opponeva se a Karl Marx in le Prime International. Iste opposition finiva per le expulsion de Bakunin in 1872. 

Malgrado su oppostion a Marx in le Prime International, ille recognosceva le valor del libro Das Kapital que ille traduceva a in russe. Ille etiam esseva le prime traductor del version russe del Manifesto del Partito Communista. Ille es considerate como un theorista grande del theoria de socialismo collective.

 Pensata philosophic e politic 
Bakunin semper priorisava le combatto e nunquam spendeva tempore pro scriber un obra. Su textos esseva concipite in urgentia, pro responder a besonios politic del momento. Illos esseva scripte secundo le fluo del pensata e subinde diverge a themas altere. Bakunin quasi nunquam finiva texto. Istes que esseva publicate esseva subinde reelaborate (per notabilemente James Guillaume) e multe ne publicate litteras esseva perdita post su morte. Le pensatas politic e philosophic de Bakunin malgrado isto ne manca forte coherentia.

Le juvene Bakunin, de mesmo como Marx, esseva multo influite per le philosophia hegelian, notabilemente per su dialectica.

Le idea central pro Bakunin es libertate, le cosa absolute que le revolution debe visar. Secundo ille, al contrario del pensatores del Etate del Ration e del revolution francese, libertate non es un cosa individual, sed un thema social. Assi in Deo e Stato, ille refuta Jean-Jacques Rousseau: le bon savage qui damna su libertate depost le momento quando ille vive in societate, nunquam existeva. Al contrario, le facto social crea le libertate.

 Ultime annos 
Ille passava su ultime annos in Switza - vivente miserabilemente - reflectante re conspirationes que nunquam realisava, e correspondente con parve associationes anarchista. Ille moriva in su nation adoptate le 1 de julio, 1876.

 Referentias 

Categoria:Communismo
Categoria:Philosophos politic
Categoria:Revolutionarios
Categoria:Anarchismo
Categoria:Anarchistas